
Cuelyn Wever- Úroes 


PROME MINISTER 


Pa desaroya den un mundo na unda e 90% di populacion ta 
privilegia ora ta trata uzo di mayoria articulo di cas, scol, deporte 
entre otro, no ta nada facil pa e 10 % restante. Sinembargo, cu 
determinacion y e bon actitud pa haci e diferencia, ta dirigi na 
exito di esnan cu, ta parce a wordo lubida. Esaki ta e caso di 
personanan cu ta nan man robes ta dominante, si nos considera 
tur loke ta wordo diseña pa fit comfortablemente solamente 
den e mannan drechi. Esaki, pa hopi ta wordo considera como 
un forma di descriminacion. 


Diadomingo 13 di augusuts, ta ‘International Lefthanders Day". 
E dia aki, funda desde 1976, ta un dia pa para keto y tuma 
e oportunidad pa, abo cu ta domina man robes, bisa famia 
y amigonan con orguyoso bo ta pa ta un di e 10% cu ta man 
robes. Pero sigur tambe ta un dia pa trece conscientisacion na 
tur dificultadnan cu esnan cu ta man robes ta pasa den den 
bida diario den un mundo diseña pa esnan cu ta domina man 
drechi. 


Algo interesante di ta un di e 10% aki, apesar cu esaki no ta 
un hecho proba, un persona cu ta domina man robes, tin miho 
chens pa bira president. Esaki ta un berdad considerando e 
average di ciudadanonan mundial cu ta domina man robes y a 
bira president di nan pais. 

Na Aruba, nos Prome Minister, Evelyn Wever-Croes ta domina 


man robes. Sinembargo, ta su determinacion, fe, y amor pa 
nos pueblo, ta e motor tras di su maneho exitoso pa hiba 
nos pais un biaha mas, despues di crisis tras di crisis, na un 
recuperacion financiero cu ta wordo reconoci pa intidadnan 
financiero den Caribe y Mundial. 


Na comienso di juni, Aruba a haya e resultado di un evaluacion 
financiero y economico positivo di IMF su Article IV Mission. 
Na cuminsamento di juli, Caribbean Investment Climate Index 
(CICI) a posiciona Aruba number 1 riba e lista di clima di 
inversion den caribe pa di 3 aña consecutivo. Esakinan ta bon 
noticianan cu Aruba a haya y nan ta confirma cu e informacion 
cu Gobierno di Aruba ta bin ta dunando ta veridico. Aruba ta 
recuperando y esaki ta danki na e vision di Gabinete Wever- 
Croes y principalmente danki na e esfuerso di cada ciudadano 
di nos pais. Nos no ta ainda unda nos mester ta, pero nos ta 
riba e bon caminda. It will only get better. 


Prome Minister, como un hende muhe cu ta domina man 
robes, ta uni su mes na conscientisacion riba “International 
Lefthanders Day’ y ta encurasha tur hende, no obstante cua 
man bo ta domina, pa semper haci tur esfuerso pa ta e miho 
version du bo mes. Semper cu pais Aruba den bo mente y 
curason pa asina, hunto, den union y positivismo, nos hiba nos 
pais padilanti. 

Prome Minister Evelyn Wever-Croes: 
En conexion cu comienso di aña escolar 2023-2024 


PROME MINISTER TA DESEA TUR CLASE DI EXITO 
NA CADA ALUMNO, MAYOR Y MAESTRO, PA CU E 
AÑA ESCOLAR NOBO 


Manera ta conoci, nos ta den e ultimo dianan di vakantie di 
scol, y hopi ta e muchanan cu ta preparando pa cuminsa un 
aña escolar nobo, yena di energia y enthusiasmo. E mayornan 
tambe yena di emocion, ta cumprando tur material necesario 
y preparando tur cos na cas, pa asina nan yiu ta bon prepara 
pa cuminsa un aña mas di estudio. E maestronan di nan 
banda a drecha e klasnan pa asina duna un bon bini na tur e 
muchanan, cu ansiosamente ta warda pa sera conoci cu nan 
maestro nobo y compañeronan di klas. 


Prome Minister Evelyn Wever-Croes ta desea tur alumno 
hopi exito pa cu e aña escolar nobo. Tambe, e ta pidi tur e 
muchanan pa haci nan best, y duna tur di nan banda pa logra 
resultadonan positivo. E ta tuma hopi esfuerso y perseverancia 
pa logra yega na metanan profesional, pero unabes cada 
alumno duna nan parti, pa ta e miho version di nan mes, nan 
lo logra cosnan grandi, haciendo nan mes, nan mayornan y 
nan maestro sumamente orguyoso di nan. 


"Un danki tambe na tur maestro pa e amor cu nan ta eherce 
den nan trabou, yudando asina e mayornan educa nan yiunan 
di e miho forma. Ta danki na boso esfuerso, Aruba por conta 
cu profesionalnan grandi den futuro, cu por carga y hiba e pais 
aki den e mihor direccion. Mi ta desea tur clase di exito na tur 
alumno, mayor, y maestro pa cu e aña escolar 2023-2024" 
Prome Minister a expresa. 


Tur diasabra STR Agriculture ta patronisa un Farmer's Market, 
ubica na nan sitio na Alto Vista, Noord. Aki a cera colaboracion 
entre diferente entrepreneurnan agricola (agripreneurs) local pa 
brinda nan un plataforma pa nan por bende nan productonan. 
Minister di Asuntonan Economico, Geoffrey Wever, tabata tin e 
grato placer di por a bishita e Farmer's Market. 


STR Agriculture mes ta produci diferente tipo di fruta y 
berdura a traves di sistemanan tradicional y tambe moderno 
di cultivacion. Nan productonan ta ser bendi localmente cu 
industria di F&B, como tambe cu algun supermercadonan, y 
obtenibel na nan Farmer's Market. 


Minister Wever a keda impresiona cu e facilidadnan di green 
house actualmente den uzo, y tambe cu planificacion pa 
añadi un green house grandi nobo, specialmente diseña pa 
sistema di cultivacion moderno. Ta aplaudi e confiansa di e 
empresarionan den e economia local, y nan compromiso pa 

Geoffrey Wever 


MINISTER 


contribui na esaki a traves di inversion den e industria. 


Colaboracion ta necesario pa sostene especialmente 
agricultornan chikito. Minister Wever ta keda enfatisa cu e 
sector di agricultura tin e potencial di bira un sector economico 
importante cu por contribui na e diversificacion di nos economia 
local. Cu esfuersonan di gobierno andando manera e.o. Agri 
Business Academy, un iniciativa di Minister Arends, Minister 
Wever y Qredits, ta demostra nos compromiso pa stimula 
empresarionan den sector agricola pa nan por sigui opera 
exitosamente, alaves atrae mas interes y inversion local den 
e industria. 


Minister Geoffrey Wever ta aplaudi e colaboracion entre 
STR Agriculture y empresarionan chikito, tur na beneficio di 
economia, agricultura y desaroyo sostenibel di Aruba. Un 
palabra di gradicimento na STR Agriculture pa e invitacion. 

Minister Geoffrey Wever: 


rele rB ACILIA NWI T A IN A 


Awor ta toca turno na Districto di Noord pa e di 5 Curso di 
e proyecto Finansas den mi Hogar. Un projecto cu ja caba 
a haya un bon acohida den districtonan Paradera, Savaneta, 
Oranjestad y San Nicolas. 

E curso ta start 4 di september 2023 y tin un duracion di 4 
siman. Na final di e curso cada cursista lo ricibi un certificado 
di participacion. 

E curso ta consisti di 4 sesion cu ta enfoka riba con pa maneha 
nos finansa cada dia. E 4 sesionan ta: 

Sesion 1: Mita efectivo den mi cas. Con mi por spaar y tambe 
con pa cumpra sin emocion 

Sesion 2: Mi ta paga mi debe. Kico lo pasa ora mi no por paga 
mi debe mas 

Sesion 3: Mi ta inverti den mi futuro. Futuro di nos y nos yuinan 
ta importante y con nos por logra nos metanan 

Sesion 4: Mi presupuesto. Kico ta luho y prioridad y con segun 
bo entrada bo por presupuesta y asina logra nos metanan 


Na Aruba 3 di 10 hogar ta gasta mas di nan entrada tur luna 
segun sondeo di Banco Central di Aruba. E desaroyo aki ta 
uno preocupante pasobra e ta indica cu cada luna ta un reto 


pa hogarnan cumpli cu tur necesidad y responsabilidadnan 
financiero manera entre gasto pa vivienda, cuminda, y 
prestamonan personal. Como consumidor ta importante pa 
sa ki impacto cada decision financiero tin riba nos cartera y 
nos hogar. Cu e curso aki, nos ciudadanonan ta ricibi guia y 
conocemento cu por yuda tuma decisionan financiero cu ta 
beneficia su bienestar, den tur districto di Aruba y awor den 
districto di Noord. 


E Proyecto Finansas den mi Hogar a wordo desaroya door 
di Fundacion Plan di Bida. Fundacion Plan di Bida cu su 
presidente sra Paloma Osorio- Tromp tin como mision y vision 
trece conscientisacion den nos comunidad, ofreciendo ayudo 
y guia mustrando e manera pa maneha nos finansa mas 
efectivo. Hunto cu Fundacion Plan di Bida lo ofrece un curso 
como apoyo na nos hendenan. 


Minister Geoffrey Wever ta invita cada pa registra y participa 
pa asina haya e apoyo necesario pa un maneho di bo finansas. 
Registacion ta completamente gratis, pero cupo ta limita. 


Pa mas informacion y registracion por tuma contacto 


cu Fundacion Plan di Bida via telefon 5688848 of email 
finansasdenmihogar@gmail.com 


LI il 
Den Mi Hogar y 


Fecha: 4, 11, 18, 25 September 2023 
Location: MFA Noord 
Orario 7:30pm - 9:00pm 


Registra via: 


consumidor 

REDUCCION DEN CIFRANAN DI CRIMINALIDAD 
A BASE DI CIFRANAN DI CUERPO POLICIAL 


Minister di Husticia y Asuntonan social sr. Rocco Tjon, a habri e 
siman cu un conferencia di prensa di Gobierno di Aruba, pa asina 
pro-activamente presenta e cifranan di criminalidad. E cifranan 
ta bin directamente for di Cuerpo Policial, specificamente for 
di un ekipo cu ta presente na tur delito, pa asina nos por conta 
cu un bon bista di e cifranan y asina compara esakinan cu e 
añanan anterior. E cifranan tin un indicacion positivo y ta mira 
un reduccion den diferente tipo di criminalidad na Aruba. 


Manera ta conoci, Cuerpo Policial ta den pleno reorganisacion, 
un di e departamentonan cu ta bay wordo reorganisa por 
completo, ta e departamento di informacion. Esaki ta hopi 
importante riba nivel strategico, pero tambe riba nivel 
operacional, y tambe pa por logra haci e comparacionnan pa 
loke ta trata e cifranan aki. 


Pa loke ta e reduccion, esaki tin di haber cu decisionnan cu ta 
wordo tuma riba nivel strategico den justitieel veiligheidsberaad 
y e strategisch grensoverleg. Tambe, e tin di haber cu e 
inversionnan cu ta tuma luga den material pa cu personal, 
como tambe proyectonan di camara y radar entre otro, cu ta 
percura pa eleva siguridad. Na final di dia, e trabou ta keda un 
trabou di hende, y sin e dedicacion di tur e Agentenan Policial, 
e reduccion den e cifranan no lo por tawata posibel. Asina 
por bisa tambe cu algo cu a resalta den e cifranan, ta cu e 
percentahe di casonan cu a wordo resolvi ta hopi halto. 


Dos proyecto sumamente importante, pa por a logra e cifranan 
aki ta e proyectonan di camara di siguridad y radar. Manera ta 
conoci, e diferente fasenan di e poyecto di camara di siguridad 
ta den pleno ehecucion, y lo sigui inverti den esaki pa mehora 
esaki a traves di tecnologia, palabracionan y personal cu ta 
bay percura pa monitorea e imagennan aki 24ora pa dia. 


E di dos proyecto ta e proyecto di radar, di cual e di cuater 
radar a wordo adkiri, y a ricibi e consehonan for di tur e 
departamentonan hudicial como tambe departamento di 
natuur en milieu, di e sitio caminda esaki ta bay wordo poni, 
cual ta positivo. Pues muy pronto e di cuater radar lo bay 
wordo instala, cual ta mara na tecnologia mas avansa, pa 

asina e pesonel por haci e analisisnan mucho mas miho y 
asina intercepta contrabandanan cu ta purba di drenta Aruba, 
mucho mas eficiente y eficaz. 


Por ultimo, e mandatario a indica cu lo bay sigui inverti den 
tecnologia, informacion y inteligencia, como tambe den 
personal, pa asina percura cu por sigui reduci e cifranan pa 
e siguiente añanan nos dilanti. Na mes momento, a manda 
palabranan di pabien na henter Cuerpo Policial pa e trabou 
incansabel cu nan ta eherce pa eleva siguridad den nos 
comunidad, y cu alabes ta celebrando nan di 37 aniversario. 


Bron: Jaarverslag BFTO, jaarverslaag verkeer 

Opmerkingen: 
e moord/doodaanslag 8 steekincident 2018 informatie niet beschikbaar 
e moord 2021, 7 van de 8 zaken opgelost (88%) 


e moord 2022, 3 van de 3 zaken opgelost (100%) 
e moord 2023, 3 zaken met 2 opgelost (67%) fi Ministerio di Husticia 


y Asuntonan Social 


Tabel 2: Aantal geregistreerde gewapende overvallen 


Opgelost 
Oplossingspercentage 


Bron: Overzichten TBP 


Opmerkingen: 
e gewapende overval 2023, betreft een (1) valse aangifte 


b 3 Ministerio di Husticia 
ġ N | y Asuntonan Social 
yu 


Tabel 3: Schoten gehoord in ACTPOL 


EE CE EC IC FC 


Bron: ACTPOL 


Opmerkingen: 
e deze informatie is niet bevestigt 

THRIVE FOUNDATION ARUBA Y HAINLEY 
STATIA DI CURACAO CU E EXITOSO 
“BASEBALL INFIELD CLINIC” 


42 xk s cd 7 
as N 7 


Diasabra mainta, Minister Endv Croes a bishita veld di Nadi 
Croes / Crismo Angela pa presencia e 'Baseball Infield Clinic' 
organisa pa Thrive Foundation Aruba. Sr. Hainlev Statia, infield 
coordinator di LA Angels alabes team manager di seleccion 
di Curacao y Sr. Randolph Oduber presidente di Thrive 
Foundation Aruba a organisa e clinica interesante y educativo 
pa e hobennan di 8 — 12 y 13 te cu 16 aña. Un total di 33 
hungado y 7 coach a participa na e “Baseball Infield Clinc”. 


EZ Ae E ; 


E clinica a siña e hobennan tecnica di “infield” y bateo. Un 
mainta sigur yena cu informacion valioso cu sigur lo yuda e 
hobennan den nan deporte. Sr. Randolph Oduber a gradici 
Minister Endy Croes pa su aporte pa por a haci e clinica un 
realidad. Minister Endy Croes ta gradici y felicita Sr. Oduber y 
Sr. Statia cu e bunita iniciativa pa nos futuro peloteronan. 

Minister di Enseñansa Endy Croes cu mensahe pa aña escolar 2023-2024: 


DESEANDO TUR ALUMNO, MAESTRO Y ESNAN DEN 
CAMPO DI ENSEÑANSA UN ANA ESCOLAR EXITOSO 


Minister di Enseñansa y Deporte Endy Croes a splica cu e 
siman aki e aña escolar nobo, esta aña escolar 2023-2024 
lo inicia. Como Minister di Enseñansa ta desea tur alumno, 
pero tambe tur maestro un aña escolar exitoso. Minister 
Croes ta sigui splica cu Enseñansa ta e fundeshi di un pais. 
Enseñansa ta e motor di un pais y ta hopi importante pa e 
desaroyo profesional y personal di nos hobennan y di cada 
conciudadano. Enseñansa ta e yabi pa forma un comunidad 
competente y asina hunto crea un miho sociedad. 


Minister Endy Croes ta encurasha tur mayor pa sigui guia, 
motiva y inspira boso yuinan pa haci nan maximo esfuerso 
na scol. Splica nan tur dia continuamente e importancia di 
enseñansa. Alabes, ta termina deseando nos maestronan y 
tur esnan den e campo di enseñansa hopi pasenshi, amor y 
sabiduria pa e aña escolar nobo. Nos ta orguyoso di bosonan y 
masha danki pa contribui den e desaroyo di Pais Aruba. Boso 
trabou ta altamente aprecia. 


Minister Endy Croes: 


TA FELICITA BRANDON RINCONES NA SU YEGADA 
PA SU EXCELENTE PRESTACION NA E TORENO 
EUROPEAN BASEBALL CHAMPIONSHIP 2023 


Tres Arubiano a forma parti di Team Kingdom cu a titula campeon pa di dos 
aña consecutivo 


Diadomingo atardi, memey di famia y conoci Minister Endy 
Croes a ricibi e atleta Brandon Rincones cu a yega Aruba 
di Austria, despues di a logra e titulo di campeon cu Team 
Kingdom U23. Den un partido emocionante seleccion di 
Hulanda a derota ekipo di Inglatera cu e score di 23-5 y asina 
titula campeon di European Baseball Championship 2023. E 
campeonato Europeo di baseball a tuma luga a aña aki na 
Austria. Famia di Brandon y amistadnan tabata super contento 
y a yega aiport pa topa cu ne. 


Sigur e pelotero Brandon Rincones tabatin un tremendo 
campeonato unda cu el a luci y briya den “shortstop”. Mester 
añadi cu tres (3) Arubiano a forma parti di seleccion di Hulanda 
U23, esta Jeandro Tromp, Brandon Rincones y Edvin Irausquin. 
Esaki ta di dos (2) aña consecutivo cu seleccion di Hulanda 
ta titula campeon di e toreno. Minister Endy Croes ta felicita 
Brandon Rincones pa su excelente prestacion na e torneo aki. 


Alabes mandatario di Deporte ta felicita mías y Un cu 


e triunfo aki. Cu deseo, disciplina, determinacion y dedicacion 
ta logra. Aruba ta orguyoso di bo Brandon! 

PROME MINISTER TA GRADICI SRA JOSELIN CROES PA SU 
TRABOU VALIOSO COMO MINISTER PLENIPOTENCIARIO DI 
ARUBA NA WASHINGTON DC 


Den transcurso di siman, a tuma luga na Washington DC, un 
ceremonia organisa pa Embahador di Reino pa despedi di sra 
Joselin Croes, como Aruba su Minister Plenipotenciario, 
GevMin, na Washington DC . Sra Croes a wordo nombra como 
GevMin di Aruba, na aña 2018, y a sa di representa Aruba, den 
e ultimo cinco añanan dignamente. Prome Minister Evelyn 
Wever-Croes ta gradici sra Croes pa su dedicacion, su 
asistencia, y su esfuersonan incansabel pa logra cosnan grandi 
pa pais Aruba, y ta desea sra Croes tur clase di exito pa futuro 


aah — 
SIMAN 

Asuntonan General, 
Innovacion, 

Organisacion Gubernamental, 
Infrastructura y 

Planificacion Teritorial 


PROME MINISTER, EVELYN WEVER-CROES 


,- 


PROME MINISTER TA GRADICI MINISTER 
GLENBERT CROES, MINISTER ENDV CROES V 
IBEROSTAR PA LOGRA VEGA NA UN 
COOPERACION MUTUO NA BIENESTAR DI 
NOS HOBENNAN 


Duarnte siman a tuma luga un conferencia di prensa, en 
conexion cu e pasantia cu 9 alumno di EPI a hava di e hotel 
renombra Iberostar na Mexico. Prome Minister Evelyn 
Wever-Croes a indica cu e oportunidad aki ta uno di gran balor 
pa nos studiantenan, mirando cu nan lo adkiri den e sigiente 8 
simannan, hopi experiencia den e sector hotelero cu lo 
yudanan haya un bon trabou na final di nan estudio. Prome 
Minister ta gradici Minister di Labor Glenbert Croes y Minister 
di Enseñansa Endy Croes pa cu e logro aki, y pa semper a 
traha den bienestar di nos hobennan, buscando 
oportunidadnan pa yuda nan yega na un bon trabou den futuro. 

Asuntonan General, 
Innovacion, 

Organisacion Gubernamental, 
Infrastructura y 

Planificacion Teritorial 


RESUMEN 
DI SIMAN 


PROME MINISTER, EVELYN WEVER-CROES 


7 PROME MINISTER TA DESEA TUR 
MAESTRO Y MAESTRA HOPI EXITO 
PA E ANA ESCOLAR NOBO 


Manera ta conoci, Aruba ta na vispera di clausura di vakantie di 
scol, y hopi ta e maestronan cu ta preparando cu hopi energia y 
enthusiasmo, pa cuminsa un aña escolar nobo. E preparacion 
di e klasnan y materianan pa asina duna un cordial bon bini na 
nan muchanan ta un trabou cu ta rekeri hopi tempo y pasenshi 
di parti di e maestronan. Prome Minister Evelyn Wever-Croes ta 
gradici tur esnan cu ta labora den e sector aki, pa nan 
dedicacion y trabou durante tur e añanan y ta deseanan tur cos 
bon pa cu e aña escolar benidero 


DESPUES DI A DESPLEGA UN VALIOSO | a 
TRABOU PA HUSTICIA, SR BOTE TER & 
STEGE TA DESPIDI COMO 
PROCURADOR GENERAL DI ARUBA 


Procurador General Señor Bote ter Stege su periodo como PG 
ta finalisa fin di Augustus 2023. Prome Minister Evelyn 
Wever-Croes ta gradici Señor Bote ter Stege pa su trabou 
valioso, pa su lidersago den OM, y pa su dedicacion, esfuerso y 
guia na e aparato hudicial di pais Aruba. Sr ter Stege a sa di 
cumpli cu su funcion na un manera serio y responsabel, 
garantisando un miho calidad di husticia pa pais Aruba. Prome 
Minister ta desae sr ter Stege tur clase di exito pa futuro. 


AÑA DI 
UNION JAN vrom as 
VU Ma, 


Gabinete wever-croes Ù 


MASSIVE BRASSBAND INT. 


Durante e siman a tuma luga na Medellin, e famoso evento 
anual "Feria de las Flores", na unda a participa sr. Roderich 
Lopez cu su grupo di Massive Brassband Int. Despues cu na 
2022, e grupo aki a pone Aruba su nomber riba tarima 
internacional, tocando den parada na Magic Kingdom na 
Orlando Florida, a bay Hulanda pa participa na zomer carnaval, 
awor a haya e oportunidad pa participa den e gran evento aki 
na Medellin. Prome Minister Evelyn Wever-Croes ta gradici sr. 
Lopez cu su grupo Massive Brassband Int, pa na mas di un 
ocacion, pone Aruba su nomber briya internacionalmente. 


UN BIAHA MAS, SR. RODERICH LOPEZ Y SU 
GRUPO MASSIVE BRASSBAND INT A SA DI 
PONE ARUBA SU NOMBER RIBA TARIMA 


INTERNACIONAL, PARTICPANDO NA "FERIA DE jiġi 
TAS P OBESI NA A fa 


Union ta e forsa di un ekipo, famia y 
nacion pa logra cada meta pa e 
bienestar humano. Ban sigui den 
positivismo pa engrandece nos pais. 


EA ANA DI UNION Y POSITIVISMO! 


